CELEX: 42021D0004
Language: mt
Date: 2020-12-09 00:00:00
Title: Deċiżjoni (UE) 2021/4 meħuda bi qbil komuni bejn ir-rappreżentanti tal-gvernijiet u tal-Istati Membri tad-9 ta’ Diċembru 2020 dwar il-post tas-sede taċ-Ċentru ta’ Kompetenza Ewropew Industrijali, Teknoloġiku u tar-Riċerka fil-qasam taċ-Ċibersigurtà

7.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 4/7
               
            
         DEĊIŻJONI (UE) 2021/4 MEĦUDA BI QBIL KOMUNI BEJN IR-RAPPREŻENTANTI TAL-GVERNIJIET U TAL-ISTATI MEMBRI
         tad-9 ta’ Diċembru 2020
         dwar il-post tas-sede taċ-Ċentru ta’ Kompetenza Ewropew Industrijali, Teknoloġiku u tar-Riċerka fil-qasam taċ-Ċibersigurtà
         IR-RAPPREŻENTANTI TAL-GVERNIJIET TAL-ISTATI MEMBRI,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 341 tiegħu,
         Billi:
         
                     (1)
                  
                  
                     L-istabbiliment taċ-Ċentru ta’ Kompetenza Ewropew Industrijali, Teknoloġiku u tar-Riċerka fil-qasam taċ-Ċibersigurtà (“iċ-Ċentru ta’ Kompetenza ”) huwa previst abbażi tal-proposta ppreżentata mill-Kummissjoni lill-Parlament Ewropew u lill-Kunsill fit-12 ta’ Settembru 2018.
                  
               
                     (2)
                  
                  
                     Jenħtieġ li jiġi ddeterminat il-post tas-sede taċ-Ċentru ta’ Kompetenza,
                  
               ADOTTAW DIN ID-DEĊIŻJONI:
         
            Artikolu 1
            Iċ-Ċentru ta’ Kompetenza Ewropew Industrijali, Teknoloġiku u tar-Riċerka fil-qasam taċ-Ċibersigurtà għandu jkollu s-sede tiegħu f’Bucharest, ir-Rumanija.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Artikolu 3
            Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-9 ta’ Diċembru 2020.
            
               
                  Il-President
               
               P. LOURTIE